Rěčny kućik | dnja 10.10.2018 z dr. Anju Pohončowej Serbska rěč so wuwiwa – Rěčny kućik
Hauptinhalt
Dolěwa - Nalěwo
Njedawno twjerdźeše něchtó, zo wobsteji woznamowy rozdźěl mjez słowomaj nalěwo a dolěwa. Pječa ma so wužiwać dolěwa, hdyž měnju směr, do kotrehož ma so něšto abo něchtó pohibować, a nalěwo, hdyž dźe wo zwěsćenje městna, potajkim: Wona wotboči dolěwa - ale: Kamor steji nalěwo, to rěka na lěwym boku. Samsne by wězo płaćiło za naprawo a doprawa. Ale wobsteji woprawdźe tajki rozdźěl? Skerje nic: Słowo nalěwo (runje tak kaž naprawo) ma poměrnje šěroki woznam a wužiwa so za wobaj padaj, za směr pohiba a za zwěsćenje městna: Wón wotboči nalěwo abo naprawo. W Jendźelskej dyrbiš na droze nalěwo jěć. Porno tomu móžemy dolěwa a doprawa jenož wužiwać, hdyž na směr pokazamy, potajkim: Wón wotboči dolěwa abo doprawa, ale njemóžu prajić, zo ma so w Jendźelskej dolěwa jěć, hdyž měnju, zo so na lěwym boku jědźe; to je prosće zmylk. Čehodla někotři woznamowy rozdźěl mjez nalěwo a dolěwa začuwaja, njemóžu z wěstosću prajić, ale snano njeje cyle bjez winy znaty dźěćacy spěw „Wjerću so", w kotrymž spěwamy „Dolěwa, doprawa tupotajo, zejhrawajo wobroć so!".
Starše rěčne kućiki
Wubrane rěčne kućiki zašłych wusyłanjow smy za was do indeksa zjeli, zo byšće je stajnje zaso wužiwać móhli.
Dyrbiće jenož na slědowacy link kliknyć!
slv_Latn deu_Latn slv_Latn szl_Latn hrv_Latn bos_Latn szl_Latn